Title: Gudernes kastebold
Description: Gudernes kastebold er en moderne parafrase over Greven af Monte Cristo af Alexandre Dumas.  
 Den unge Ned Maddstone er ministersøn i 80'ernes England. Han er populær, talentfuld og nyforelsket - alt hvad en 17-årig kan ønske sig. Det hele falder dog sammen som et korthus, da en gruppe "venner" af misundelse lægger en fælde for ham der får fatale konsekvenser.  
 Ned må bruge 20 år på en middelalderlig sindsygeanstalt, inden han får held til at stikke af - og nu har han pludselig midlerne og evnerne til at få hævn.  
 En underholdende bog, der ikke sætter sig de dybe spor. Ind imellem halter det sproglige, men jeg kan ikke vurdere om det er det oprindelige oplæg eller oversættelsen der er lidt svag.